
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΙΑΚΗΡΥΞΕΩΝ ΔΗΜΟΣΙΩΝ ΣΥΜΒΑΣΕΩΝ Αρ. Φύλλου 661 

24 Οκτωβρίου 2014 


ΔΙ ΑΚΗΡΥΞΕ ΙΣ 

(ΐ) 

ΥΠΟΥΡΓΕΙΟ ΠΕΡΙΒΑΛΛΟΝΤΟΣ, 
ΕΝΕΡΓΕΙΑΣ ΚΑΙ ΚΛΙΜΑΤΙΚΗΣ ΑΛΛΑΓΗΣ 

ΓΕΝΙΚΗ Δ/ΝΣΗ ΟΙΚ/ΚΩΝ ΥΠΗΡΕΣΙΩΝ 
Δ/ΝΣΗ ΟΙΚΟΝΟΜΙΚΗΣ ΔΙΑΧΕΙΡΙΣΗΣ 
ΤΜ. ΛΟΙΠΩΝ ΟΙΚ. ΘΕΜΑΤΩΝ ΚΑΙ ΕΣΟΔΩΝ 

Ανακοίνωση μετάθεσης της καταληκτικής ημερομη¬ 
νίας ηλεκτρονικής υποβολής προσφορών του διαγωνι¬ 
σμού «Ενημέρωση & Ευαισθητοποίηση του κοινού για 
περιβαλλοντικά θέματα και για θέματα εφαρμογής των 
πολιτικών του ΥΠΕΚΑ» με τα εξής υποέργα: 

1. Υποέργο 2: «Ενημέρωση και Ευαισθητοποίηση της 
κοινής γνώμης για τις πολιτικές και τις παρεμβάσεις 
που αφορούν στον Ενεργειακό εφοδιασμό και την εξοι¬ 
κονόμηση ενέργειας». 

2. Υποέργο 3: «Ενημέρωση και Ευαισθητοποίηση της 
κοινής γνώμης για την προστασία του περιβάλλοντος 
και της Βιοποικιλότητας και την ορθολογική διαχείριση 
των Φυσικών Πόρων». 

3. Υποέργο 4: «Ενημέρωση και Ευαισθητοποίηση της 
κοινής γνώμης για το νέο Χωροταξικό Σχεδίασμά και 
τη συμβολή του στην ανάπτυξη και τη βελτίωση της 
ποιότητας ζωής». 

4. Υποέργο 6: Ενημέρωση και Ευαισθητοποίηση της 
κοινής γνώμης για την Ολοκληρωμένη Διαχείριση Απορ¬ 
ριμμάτων και Αποβλήτων και διασφάλιση της Δημόσιας 
Υγείας». 

5. Υποέργο 7: «Ενημέρωση και Ευαισθητοποίηση της 
κοινής γνώμης για τις πολιτικές, τα μέτρα και τις πα¬ 
ρεμβάσεις που αφορούν στην αντιμετώπιση της ατμο¬ 
σφαιρικής ρύπανσης και συμβάλλουν στη βελτίωση της 
ποιότητας ζωής των κατοίκων στα αστικά κέντρα της 
χώρας». 

Το Υπουργείο Περιβάλλοντος Ενέργειας και Κλιματι¬ 
κής αλλαγής ανακοινώνει ότι: 

Μεταθέτει την καταληκτική ημερομηνία ηλεκτρονι¬ 
κής υποβολής προσφορών της Διακήρυξης 04/2014 με 
τα παραπάνω αναφερόμενα υποέργα συνολικής προ- 
ϋπολογιζόμενης δαπάνης 3.500.000,00€ (συμπεριλαμ¬ 
βανομένου του ΦΠΑ 23%) και ορίζει νέα καταληκτική 
ημερομηνία υποβολής προσφορών στην ηλεκτρονική 


πλατφόρμα του Εθνικού Συστήματος Ηλεκτρονικών 
Δημοσίων Συμβάσεων (Ε.Σ.Η.ΔΗ.Σ), την 7-11-2014, ημέρα 
Παρασκευή και ώρα 17:00. 

Η Γενική Γραμματέας 

ΚΩΝ/ΝΑ ΓΙΑΝΝΑΚΟΠΟΥΛΟΥ 

-♦- 

( 2 ) 

ΔΗΜΟΤΙΚΗ ΕΠΙΧΕΙΡΗΣΗ ΥΔΡΕΥΣΗΣ - ΑΠΟΧΕΤΕΥΣΗΣ 
ΣΕΡΡΩΝ (Δ.Ε.Υ.Α.Σ.) 

Αριθμ. 8309 

Η Δημοτική Επιχείρηση'Υδρευσης - Αποχέτευσης Σερ¬ 
ρών (Δ.Ε.Υ.Α.Σ.) πρόκειται να προβεί για την μίσθωση 
δύο (2) νέων ημιφορτηγών για την κάλυψη των ανα¬ 
γκών της Τεχνικής Υπηρεσίας της επιχείρησης. 

Ο ανάδοχος θα αναλάβει την υποχρέωση μακροχρό¬ 
νιας μίσθωσης στη ΔΕΥΑ Σερρών δύο (2) καινούργιων 
ημιφορτηγών για χρονικό διάστημα 60 μηνών. 

Η Εγγυητική επιστολή συμμετοχής ορίζεται σε 5% επί 
της συνολικής ενδεικτικής προϋπολογισθείσας δαπάνης 
χωρίς ΦΠΑ ποσού 3.431,70 ευρώ με ισχύ εκατόν πενή¬ 
ντα ημερών (150) ημέρες (αναγνωρισμένης τράπεζας ή 
Ταμείου Παρακαταθηκών και Δανείων). 

Ο διαγωνισμός θα διενεργηθεί στα κεντρικά γραφεία 
της ΔΕΥΑ Σερρών, Βενιζέλου 139 - Σέρρες την 12.11.2014 
ημέρα Τετάρτη και ώρα λήξης προσφορών 10°° π.μ. 

Μετά το πέρας αυτής της ώρας λήγει η προθεσμία 
παραλαβής των προσφορών και όσες προσφορές κα¬ 
τατεθούν θεωρούνται εκπρόθεσμες και επιστρέφονται. 
Αμέσως μετά θα ακολουθήσει η διαδικασία της απο¬ 
σφράγισης των προσφορών. 

Τα πλήρη τεύχη της διακήρυξης διατίθεται μόνο στην 
ελληνική γλώσσα. 

Περίληψη της διακήρυξης θα αναρτηθεί στον πίνακα 
ανακοινώσεων της ΔΕΥΑΣ, στο ΦΕΚ, στην ιστοσελίδα 
νννννν.άθγαε.ρΓ και «ΔΙΑΥΓΕΙΑ» και θα δημοσιευτεί στον 
τύπο. 

Τεύχη διατίθενται επιπρόσθετα σε ηλεκτρονική μορφή 
νννννν.άθγαε.ρΓ. 

Τα έξοδα δημοσίευσης βαρύνουν τον ανάδοχο. 

Σέρρες, 22 Οκτωβρίου 2014 

Ο Πρόεδρος 
ΚΩΝ/ΝΟΣ ΧΑΣΑΠΙΔΗΣ 

(3) 

ΥΠΟΥΡΓΕΙΟ 

ΔΗΜΟΣΙΑΣ ΤΑΞΗΣ ΚΑΙ ΠΡΟΣΤΑΣΙΑΣ ΤΟΥ ΠΟΛΙΤΗ 

ΥΠΗΡΕΣΙΑ ΑΣΥΛΟΥ 

Αριθμ. 9272 

Η Υπηρεσία Ασύλου του Υπουργείου Δημόσιας Τάξης 
και Προστασίας του Πολίτη διενεργεί ηλεκτρονικό εθνι¬ 
κό ανοιχτό διαγωνισμό για την ανάδειξη αναδόχου για 
την «Παροχή Υπηρεσιών Διερμηνείας και μετάφρασης 
στην Υπηρεσία Ασύλου και στην Αρχή Προσφυγών 
του Υπουργείου Δημόσιας Τάξης και Προστασίας 
του Πολίτη». Ο Προϋπολογισμός είναι 550.000,00 ευρώ, 
η ημερομηνία λήξης υποβολής των αιτήσεων είναι η 
10-11-2014 και ώρα 17:00 μέσω του Εθνικού Συστήμα¬ 
τος Ηλεκτρονικών Δημοσίων Συμβάσεων - ΕΣΗΔΗΣ 
(νννννν.ρΓοπιίΙίΊβυε.ρον.ςΓ), η ημερομηνία διεξαγωγής του 
διαγωνισμού είναι η 14.11.2014 και ώρα 10:00. Ειδικοί πε¬ 
ριορισμοί συμμετοχής δεν υπάρχουν. 

Οι εγγυήσεις συμμετοχής είναι 4.471,55 ευρώ και οι 
προδιαγραφές των υπηρεσιών αναγράφονται αναλυτικά 
στο τεύχος διακήρυξης. Οι υπηρεσίες θα παρέχονται 
για διάστημα τεσσάρων μηνών από την επομένη της 
ημερομηνίας υπογραφής της σύμβασης. Οι προσφορές 
που γίνονται από τους υποψηφίους αναδόχους ισχύουν 
για 6 μήνες ενώ δεν γίνονται δεκτές εναλλακτικές προ¬ 
σφορές. Η δαπάνη του εν λόγω έργου χρηματοδοτείται 
από πόρους του Χρηματοδοτικού Μηχανισμού Ευρωπαϊ¬ 
κού Οικονομικού Χώρου (ΧΜ ΕΟΧ) περιόδου 2009 - 2014 
(85%) και του Προγράμματος Δημοσίων Επενδύσεων, 
του Υπουργού Δημόσιας Τάξης και Προστασίας του 
Πολίτη (15 %). Η πληρωμή θα γίνεται σε μηνιαία βάση. 

Περισσότερα στοιχεία και πληροφορίες για τη διακή¬ 
ρυξη δίδονται στο τηλέφωνο 2106988571, ίαχ: 2106988586, 
αρμόδιος υπάλληλος Θεοφάνης Παπαδόπουλος στο 
Τμήμα Οικονομικού, Διεύθυνση: Π. Κανελλοπούλου 2, 
10177 Αθήνα. 

Αθήνα, 22 Οκτωβρίου 2014 

Η Διευθύντρια της Υπηρεσίας Ασύλου 
ΜΑΡΙΑ ΣΤΑΥΡΟΠΟΥΑΟΥ 

-♦- 

(4) 

ΠΟΛΥΤΕΧΝΕΙΟ ΚΡΗΤΗΣ 
ΕΠΙΤΡΟΠΗ ΕΡΕΥΝΩΝ 

ΕΙΔΙΚΟΣ ΛΟΓΑΡΙΑΣΜΟΣ ΚΟΝΔΥΛΙΩΝ ΕΡΕΥΝΑΣ 

Αριθμ. 14978 

Το Πολυτεχνείο Κρήτης προκήρυξε στις 31-10-2014 
ημέρα Παρασκευή και ώρα 10:30 π.μ. (με ημ/νία λήξης 
υποβολής προσφορών στις 30.10.2014 και ώρα 14:30) 
Τακτικό ανοικτό διαγωνισμό με κριτήριο την πλέον 
συμφέρουσα από οικονομική άποψη προσφορά για την 
πραγματοποίηση βυθομετρήσεων και την απόκτηση 
γεωλογικών δεδομένων για τέσσερις (4) περιοχές 
στο νότιο-ανατολικό Αιγαίο, για τις ανάγκες του έρ¬ 
γου «Αεεβεειποηΐ, 5Τγ31θ 9Υ 3πά ΠίδΚ ΒοάυοΙϊοη ίΟΓ 
ΤδυηΒΠΉδ ϊη ΕυΐΌρβ» με το ακρωνύμιο «Α3ΤΑΒΤΕ» του 
7ου Προγράμματος Πλαισίου - ΟοΙΙβόοΓαΙίνο Ργο)θοΙ το 
οποίο χρηματοδοτείται από την Ευρωπαϊκή Ένωση 
(ΡΡ7-ΕΝν-2013-603839), με φορέα υλοποίησης το Πο¬ 
λυτεχνείο Κρήτης και επιστημονικό υπεύθυνο τον Κα¬ 
θηγητή Συνολάκη Κώστα και κωδικό έργου ΕΛΚΕ 81030. 
Η περίληψη υπ’ αριθμ. 13410/24.09.2014 είχε δημοσιευθεί 
στο ΔΙΑΥΓΕΙΑ με ΑΔΑ: 7Δ9Η469Β6Ν-Υ4Τ. 


Σύμφωνα με τον όρο της υπ’ αριθμ. 13409/24-09-2014 
διακήρυξης του Τακτικού Ανοικτού διαγωνισμού, τυχόν 
διευκρινίσεις ή τροποποιήσεις που θα προκόψουν θα 
δημοσιεύονται στον ίδιο δικτυακό τόπο και θα απο¬ 
τελεί ευθύνη του ενδιαφερομένου να λάβει γνώση γϊ 
αυτές. Η σχετική αρχική προκήρυξη δημοσιεύθηκε στις 
διευθύνσεις: 

ύΙΙρ://\Λ/νν\/ν,θΙΙ<θ.Ιυο.ς|ΐ' (Νέα-Ανακοινώσεις/Προκηρύξεις 
και Διακηρύξεις) 

Τιίΐρ://νν\/ννν.ΐυο.9Γ (Επισκέπτες/Προκηρύξεις - Διαγωνι¬ 
σμοί) σε μορφότυπο ράί. 

Κατόπιν αυτού, ενημερώνονται οι ενδιαφερόμενοι ότι 
παρατείνεται η προθεσμία υποβολής προσφορών σε 
01-12-2014 ημέρα Δευτέρα και ώρα 14:30, και η διενέρ¬ 
γεια του διαγωνισμού σε 02.12.2014 ημέρα Τρίτη και 
ώρα 10:30 π.μ. 

Για οποιαδήποτε επιπλέον διευκρίνιση επί του θέμα¬ 
τος, μπορείτε να επικοινωνήσετε με την Δρ. Λεμονιά 
Ράγια, τηλ: 28210 37460, Ε-πΐ3ίΙ: ΐ8πιοηί3.Γ39ί3@9πΊ3ίΙ.οοπΊ. 

Τα έξοδα δημοσίευσης στο νομαρχιακό και τοπικό 
τύπο βαρύνουν τον ανάδοχο σύμφωνα με το αρ. 4 του 
Ν. 3548/2007 όπως αυτό τροποποιήθηκε με το αρ. 46 
του Ν. 3801/2009. Τα λοιπά έξοδα δημοσίευσης στον 
αθηναϊκό τύπο βαρύνουν την Επιτροπή Ερευνών του 
Πολυτεχνείου Κρήτης. 

Χανιά, 22 Οκτωβρίου 2014 

Ο Αναπληρωτής Πρύτανη 
και Πρόεδρος της Επιτροπής Ερευνών 

ΝΙΚΟΛΑΟΣ ΝΙΚΟΛΑΪΔΗΣ 

-♦- 

(5) 

ΚΑΤΑΣΤΗΜΑ ΚΡΑΤΗΣΗΣ ΠΑΤΡΑΣ 


Αριθμ. 13573 

Το Κατάστημα Κράτησης Πάτρας, προκηρύσσει: 

1. Ανοικτό δημόσιο μειοδοτικό διαγωνισμό με σφρα¬ 
γισμένες προσφορές για την προμήθεια ΕΙΔΩΝ ΤΡΟ¬ 
ΦΟΔΟΣΙΑΣ προϋπολογισθείσας συνολικής δαπάνης 
905.000,00 € συμπεριλαμβανομένου Φ.Π.Α., με σφραγι¬ 
σμένες προσφορές για χρονικό διάστημα ενός (1) έτους 
από την ημερομηνία υπογραφής των συμβάσεων, με 
δικαίωμα δίμηνης παράτασης και με κριτήριο κατακύ- 
ρωσης: 

Α. Την χαμηλότερη σταθερή τιμή ανά είδος ομάδας 
στα: 


1. ΕΙΔΗ ΠΑΝΤΟΠΩΛΕΙΟΥ Προϋπ/σης δαπάνης 


Προϋπ/σης δαπάνης 
Προϋπ/σης δαπάνης 
Προϋπ/σης δαπάνης 
Προϋπ/σης δαπάνης 
Προϋπ/σης δαπάνης 
Β. Το ποσοστό έκπτωσης επί τοις εκατό (%) στην νό¬ 
μιμη διαμορφούμενη μέση λιανική τιμή πώλησης του εί¬ 
δους κάθε ομάδας στην πόλη της Πάτρας ήτοι: 


2. ΤΥΡΟΚΟΜΙΚΑ 

3. ΓΑΛΑΚΤΟΚΟΜΙΚΑ 

4. ΑΛΛΑΝΤΙΚΑ 

5. ΑΥΓΑ 

6. ΓΛΥΚΑ 


200 . 000,00 € 
160.000,00 € 
15.000,00 € 
60.000,00 € 
25.000,00€ 
5.000,00€ 


1. ΝΩΠΑ ΚΡΕΑΤΑ 
2 ΝΩΠΑ ΠΟΥΛΕΡΙΚΑ 

3. ΟΠΩΡΟΛΑΧΑΝΙΚΑ 

4. ΝΩΠΑ ΨΑΡΙΑ 

5. ΚΑΤΕΨΥΓΜΕΝΑ 
ΠΡΟΪΟΝΤΑ Γενικά 

6. ΕΛΑΙΟΛΑΔΟ ΕΧΤΒΑ 
παρθένο 


Προϋπ/σης δαπάνης 80.000,00 € 
Προϋπ/σης δαπάνης 50.000,00 € 
Προϋπ/σης δαπάνης 120.000,00 € 
Προϋπ/σης δαπάνης 15.000,00 € 

Προϋπ/σης δαπάνης 140.000,00 € 
Προϋπ/σης δαπάνης 35.000,00 € 

Ο Διαγωνισμός θα διεξαχθεί στα γραφεία του Οικο¬ 
νομικού Τμήματος του Καταστήματος μας από αρμό¬ 
δια πενταμελή επιτροπή στις 12 Νοεμβρίου 2014, ημέρα 
Τετάρτη και ώρα 10:30 π.μ. για τις ομάδες με κριτήριο 
αξιολόγησης τη χαμηλότερη σταθερή τιμή ανά είδος 
ομάδας και στις 13 Νοεμβρίου 2014 ημέρα Πέμπτη και 
ώρα 10:30 π.μ. για τις ομάδες με κριτήριο αξιολόγησης 
το μεγαλύτερο ποσοστό έκπτωσης. 

Οι ενδιαφερόμενοι μπορούν να καταθέσουν τον φάκε¬ 
λο τους (οικονομική προσφορά και τα υπόλοιπα δικαιο- 
λογητικά) στις 12 Νοεμβρίου 2014, ημέρα Τετάρτη και 
ώρα 10:00 π.μ. για τις ομάδες με κριτήριο αξιολόγησης 
τη χαμηλότερη σταθερή τιμή ανά είδος ομάδας και στις 
13 Νοεμβρίου 2014 ημέρα Πέμπτη και ώρα 10:00 π.μ. για 
τις ομάδες με κριτήριο αξιολόγησης το μεγαλύτερο 
ποσοστό έκπτωσης. Οι προσφορές που θα αποσταλούν 
με το Ταχυδρομείο (ή οουιΊβι·), πρέπει να κατατεθούν 
στο Κατάστημα μας μέχρι και στις 11:30 το πρωί της 11 
Νοεμβρίου 2014. 

Η εγγύηση συμμετοχής ορίζεται σε ποσοστό (5%) επί 
της προϋπολογισθείσης αξίας για κάθε ομάδα. 

Στον διαγωνισμό γίνονται δεκτοί: 

α) Όλα τα φυσικά ή νομικά πρόσωπα. 

β) Συνεταιρισμοί. 

γ) Ενώσεις προμηθευτών που υποβάλλουν κοινή προ¬ 
σφορά υπό την προϋπόθεση ότι ασκούν εμπορικό ή 
βιομηχανικό ή βιοτεχνικό επάγγελμα σχετικά με τα 
αντικείμενα του διαγωνισμού. 

Οι ενδιαφερόμενοι υποχρεούνται να υποβάλλουν την 
προσφορά τους στην Ελληνική Γλώσσα. 

Το πλήρες κείμενο της διακήρυξης έχει αναρτηθεί 
και στην ιστοσελίδα νννννν.θΙ.άίανρθία.ρον.ρΓ/ί/ΙοΙαεΙίπια 
ΚΓαΙίδίε ρ3ίΓ33 στο πρόγραμμα «ΔΙΑΥΓΕΙΑ». 

Πληροφορίες θα δίνονται καθημερινά κατά τις ερ¬ 
γάσιμες ημέρες και ώρες από την Διαχείριση του Κ.Κ. 
Πάτρας μετά από δέκα ημέρες (10) της δημοσίευσης. 
Τηλέφωνα επικοινωνίας: 2610-647-431, 2610-647-255, 
2610-647-414 ΡΑΧ: 2610-647 241 Τ.Κ.: 261 10 Άγιος Στέ¬ 
φανος - ΠΑΤΡΑ. 

Πάτρα, 20 Οκτωβρίου 2014 

Ο Προϊστάμενος 
ΑΝΤΩΝΙΟΣ ΖΗΚΟΣ 

-♦- 

( 6 ) 

ΝΟΜΟΣ ΔΩΔΕΚΑΝΗΣΟΥ 
ΔΗΜΟΣ ΚΩ 

Αριθμ. 36752 

1. Ο ΔΗΜΟΣ ΚΩ, προκηρύσσει ανοιχτό διαγωνισμό 
για την ανάθεση του έργου: «ΕΡΓΑ ΕΠΕΚΤΑΣΗΣ ΧΥΤΑ 
ΝΗΣΟΥ ΚΩ» σύμφωνα με τις διατάξεις του Ν. 3669/2008 
και των κανονιστικών πράξεων (προεδρικών διαταγμά¬ 
των και υπουργικών αποφάσεων) που εκδόθηκαν προς 
εκτέλεση τους, με προϋπολογισμό 4.130.000,00 ευρώ 
(με αναθεώρηση και ΦΠΑ). 

Περιγραφή και ουσιώδη χαρακτηριστικά του έργου. 
Το έργο αφορά στην Επέκταση του ΧΥΤΑ Ν. Κω. Ο 
Χώρος Υγειονομικής Ταφής Απορριμμάτων της Νήσου 
Κω βρίσκεται στην περιοχή «Ματιάδες» που ανήκει δι¬ 
οικητικά στην Κοινότητα Αντιμάχειας του Δήμου Ηρα- 
κλειδών. Η πρόσβαση στο χώρο γίνεται μέσω του κε¬ 
ντρικού ασφαλτοστρωμένου δρόμου Αντιμάχειας - Κω, 
ακολουθώντας στη συνέχεια ασφαλτοστρωμένο δρόμο 


που διακλαδίζεται και οδηγεί το ένα τμήμα του προς την 
Καρδάμαινα και το άλλο προς το Πυλί. Οι πλησιέστεροι 
οικισμοί από τον χώρο του ΧΥΤΑ είναι το Πυλί σε ευθεία 
απόσταση 2,71<πι και η Αντιμάχεια σε ευθεία απόσταση 
3,4 1<πι. Ο υπό μελέτη χώρος οριοθετείται μεταξύ των 
υψομετρικών +80πι έως +160πι. Μορφολογικά ο χώρος 
παρουσιάζει σχετικά έντονες κλίσεις που ανέρχονται σε 
20-50% περίπου. Η ευρύτερη περιοχή παρουσιάζεται με 
λοφώδες ανάγλυφο και με πυκνή θαμνώδη βλάστηση. 
Η συνολική έκταση του γηπέδου, στο οποίο έχει κατα¬ 
σκευαστεί ο Χ.Υ.Τ.Α. ανέρχεται σε περίπου 215.000πι 2 . 
Ο Χ.Υ.Τ.Α. χωρίζεται σε Φάσεις (Α' Φάση = 42,0 στρέμ¬ 
ματα, Β' Φάση =71 στρέμματα κ.λπ.). Η χωρητικότητα 
της Α' Φάσης του ΧΥΤΑ ανέρχεται σε 3-4 έτη, ενώ αυτή 
του προτεινόμενου έργου (Β' Φάση) θα φθάσει τουλά¬ 
χιστον τα δέκα (10) έτη. Ο Χ.Υ.Τ.Α. (Α' Φάση και προτει- 
νόμενη Β' Φάση) προβλέπεται να εξυπηρετεί το σύνολο 
των ΟΤΑ της Νήσου Κω. Η επέκταση του ΧΥΤΑ Ν. Κω 
(Β' Φάση) μελετάται να γίνει Νότια - Νοτιοδυτικά της 
Α' Φάσης. Η Β' Φάση αναπτύσσεται σε γήπεδο έκτα¬ 
σης 71 στρεμμάτων, ενώ ο ενεργός χώρος όπου γίνεται 
η υγειονομική ταφή των απορριμμάτων καταλαμβάνει 
έκταση 28 στρεμμάτων, ενώ μαζί με την περιμετρική 
ζώνη καταλαμβάνει έκταση 30,9 στρεμμάτων. Η Β' Φάση 
βρίσκεται κατάντη της Α' Φάσης. Επιπλέον, στο κύτταρο 
της Β' Φάσης του ΧΥΤΑ θα εφαρμοστεί η τεχνική της 
σταδιακής πλήρωσης. Κατ’ αυτόν τον τρόπο το κύττα¬ 
ρο χωρίζεται σε τρία επιμέρους κύτταρα (κυψέλες) με 
εσωτερικούς αναβαθμούς. Προβλέπεται η συναρμογή 
του απορριμματικού ανάγλυφου της Β' Φάσης με το 
απορριμματικό ανάγλυφο της υφιστάμενης Α' Φάσης, 
έτσι ώστε να μεγιστοποιηθεί η συνολική χωρητικότητα 
του χώρου. 

Σύμφωνα με τη μορφολογία του ΧΥΤΑ της Β' Φάσης 
και το απορριμματικό ανάγλυφό του, όταν αυτός ανα¬ 
πτύσσεται αυτόνομα προβλέπεται να έχει χωρητικότητα 
περίπου 435.016πι 3 που καλύπτει τις ανάγκες διάθεσης 
των απορριμμάτων για περίπου δώδεκα (11,9) έτη. Η 
ανάπτυξη ωστόσο της Φάσης Β' θα γίνει με συναρμογή 
της στο ανάγλυφο της υφιστάμενης (Α' Φάσης). 

Επομένως η απόθεση των απορριμμάτων συνεχίζεται 
με την κάλυψη της επιφάνειας συναρμογής, η οποία έχει 
εμβαδόν 8.180 πι 2 . 

Η συνολική χωρητικότητα σχεδιασμού μαζί με την 
συναρμογή είναι ίση με 488,149 πι 3 . 

Επομένως, συνολικά η Φάση Β' του ΧΥΤΑ θα καλύψει 
τις ανάγκες διάθεσης των απορριμμάτων για δεκατρία 
(13,2) έτη (2013-2026), χωρίς να συμπεριλαμβάνονται οι 
καθιζήσεις, οι οποίες αυξάνουν τη διάρκεια ζωής ενός 
ΧΥΤΑ. 

Τα έργα που θα γίνουν για την επέκταση του ΧΥΤΑ 
Ν. Κω αφορούν σε: 

• Χωματουργικές εργασίες διαμόρφωσης της λεκάνης 
της Β' Φάσης 

• Έργα στεγάνωσης. 

• Έργα διαχείρισης βιοαερίου. 

• Έργα διαχείρισης όμβριων. 

• Έργα περιβαλλοντικής παρακολούθησης 

• Έργα οδοποιίας. 

• Έργα πρασίνου και άρδευσης. 

• Λοιπά έργα υποδομής (οικίσκος Η/Μ, δίκτυο ηλε- 
κτροφωτισμού, πυρόσβεσης, ύδρευσης, τηλεελέγχου 
κ.λπ.) 

•Έργα αποκατάστασης ζημιών στην υφιστάμενη δεξα¬ 
μενή στραγγισμάτων του ΧΥΤΑ. Επιπλέον, στο πλαίσιο 
των έργων επέκτασης του ΧΥΤΑ θα εκτελεστούν και 
τα έργα που αφορούν στη διευθέτηση του ρέματος 
«Ροδίτη» που διέρχεται κατά μήκος του νοτιοδυτικού 
ορίου του γηπέδου του ΧΥΤΑ Κω. 

Το έργο συντίθεται από τις ακόλουθες κατηγορίες 
εργασιών: 

α) κατηγορία ΥΔΡΑΥΛΙΚΑ με προϋπολογισμό 
2.504.141,88 € (δαπάνη εργασιών, ΓΕ και ΟΕ και απρό¬ 
βλεπτα). 

β) κατηγορία ΟΔΟΠΟΙΙΑ με προϋπολογισμό 562.384,18 € 
(δαπάνη εργασιών, ΓΕ και ΟΕ και απρόβλεπτα). 

γ) κατηγορία Η/Μ με προϋπολογισμό 424.174,40 € (δα¬ 
πάνη εργασιών, ΓΕ και ΟΕ και απρόβλεπτα). 

Ο συνολικός προϋπολογισμός του έργου ανέρχεται 
στις 3.490.700,46 € (χωρίς Φ.Π.Α. και Αναθεώρηση). 

2. Οι ενδιαφερόμενοι μπορούν να παραλάβουν δωρεάν 
το έντυπο της Οικονομικής προσφοράς του διαγωνισμού 
από την Τεχνική Υπηρεσία του Δήμου Κω στη Δ/νση 
Σκεύου Ζερβού 40 - Κω, μέχρι και τις 06-11-2014 ημέρα 
Πέμπτη. Τα υπόλοιπα στοιχεία των τευχών δημοπράτη- 
σης θα είναι διαθέσιμα στην ιστοσελίδα νννννν.Ικοε.ρον.ρΓ. 
Η διακήρυξη του έργου έχει συνταχθεί κατά το εγκε¬ 
κριμένο από τον Υπουργό ΠΕΧΩΔΕ υπόδειγμα τύπου Β. 
Πληροφορίες στο τηλέφωνο 2242361504, ΡΑΧ επικοινω¬ 
νίας 2242026362, αρμόδια υπάλληλος για επικοινωνία η 
Διονυσία Διψελλά. Οι ενδιαφερόμενοι μπορούν ακόμα, 
τηρούμενης της ανωτέρω προθεσμίας, να λάβουν γνώση 
των υπόλοιπων στοιχείων και υπαρχουσών μελετών, 
ερευνών κ.λπ., στα γραφεία της αρχής που διεξάγει το 
διαγωνισμό κατά τις εργάσιμες ημέρες και ώρες. 

3. Ο διαγωνισμός θα διεξαχθεί στις 11-11-2014 ημέρα 
Τρίτη και ώρα 10:00 π.μ. (λήξη της υποβολής προσφορών 
ενώπιον της αρμόδιας επιτροπής) στα γραφεία της Τε¬ 
χνικής Υπηρεσίας του Δήμου Κω (Σκεύου Ζερβού 40), με 
σύστημα προσφοράς με επιμέρους ποσοστά έκπτωσης 
του άρθρου 6 του Ν. 3669/2008. 

4. Στο διαγωνισμό γίνονται δεκτοί: 

4.1 Μεμονωμένες εργοληπτικές επιχειρήσεις: 

α. Εγγεγραμμένες στο Μητρώο Εργοληπτικών Επι¬ 
χειρήσεων (Μ.Ε.ΕΠ.) που τηρείται στη Γ.Γ.Δ.Ε. του 
ΥΠ.Υ.ΜΕ.ΔΙ., εφόσον ανήκουν στις ακόλουθες τάξεις: 


ΚΑΤΗΓΟΡΙΕΣ 

ΕΡΓΟΥ 

ΠΡΟΫΠΟΛΟ¬ 
ΓΙΣΜΟΣ 
ΚΑΤΗΓΟΡΙΑΣ 
ΣΕ ευρώ 

ΚΑΛΟΥΜΕΝΕΣ ΤΑΞΕΙΣ 

ΓΕΝΙΚΑ 

ΕΝΤΟΣ ΝΟΜΟΥ 
Ή 2ο ΔΗΛΩΜΕ¬ 
ΝΟ ΝΟΜΟ, ΤΟ 
ΝΟΜΟ ΔΩΔΕ¬ 
ΚΑΝΗΣΟΥ 

ΥΔΡΑΥΛΙΚΑ 

2.504.141,88 

3η ή ανώτερη 

3η ή ανώτερη 

ΟΔΟΠΟΙΙΑ 

562.384,18 

1η ή ανώτερη 

1η ή ανώτερη 

ΗΜ 

424.174,40 

1η ή ανώτερη 

1η ή ανώτερη 


είτε 


β. Προερχόμενες από κράτη - μέλη της Ευρωπαϊκής 
Ένωσης ή του Ευρωπαϊκού Οικονομικού Χώρου (Ε.Ο.Χ.) 
ή από κράτη που έχουν υπογράψει την συμφωνία για 
τις Δημόσιες Συμβάσεις (Σ.Δ.Σ.) του Παγκόσμιου Οργα¬ 
νισμού Εμπορίου (Π.Ο.Ε.), ή που προέρχονται από τρί¬ 
τες χώρες που έχουν υπογράψει διμερείς συμφωνίες 
σύνδεσης με την Ευρωπαϊκή Ένωση και έχουν κυρωθεί 
με σχετική απόφαση του αρμοδίου οργάνου, στα οποία 
τηρούνται επίσημοι κατάλογοι αναγνωρισμένων εργο¬ 


ληπτών, εφόσον είναι εγγεγραμμένες στους καταλό¬ 
γους αυτούς και σε τάξη και κατηγορία αντίστοιχη με 
τις καλούμενες του Ελληνικού Μητρώου Μ.Ε.Ε.Π. 

γ. Προερχόμενες από ως ανωτέρω β' κράτη, στα οποία 
δεν τηρούνται επίσημοι κατάλογοι αναγνωρισμένων 
εργοληπτών, εφόσον αποδεικνύουν ότι έχουν εκτελέσει 
έργα παρόμοια με το δημοπρατούμενο, από ποιοτική 
και ποσοτική άποψη. 

4.2 Κοινοπραξίες Εργοληπτικών Επιχειρήσεων, των 
παραπάνω περιπτώσεων α, β και γ σε οποιονδήποτε 
συνδυασμό μεταξύ τους, υπό τους όρους του άρθρου 
16 παρ. 7 του ΚΔΕ (Κοινοπραξία στην ίδια κατηγορία) 
και υπό τον όρο ότι κάθε Εργοληπτική Επιχείρηση θα 
συμμετέχει στο κοινοπρακτικό σχήμα με ποσοστό όχι 
μικρότερο του 25% της καλούμενης κατηγορίας. 

4.3 Κοινοπραξίες εργοληπτικών επιχειρήσεων για την 
κάλυψη των διαφόρων κατηγοριών των εργασιών του 
έργου υπό τους όρους της παρ. 3 του άρθρου 16 του 
ΚΔΕ. Το ποσοστό συμμετοχής της κάθε επιχείρησης στο 
κοινοπρακτικό σχήμα προκύπτει από τον προϋπολογι¬ 
σμό της κατηγορίας για την οποία αυτή συμμετέχει και 
δεν είναι απαραίτητο να αναγράφεται, στην περίπτωση 
δε που αναγραφεί λανθασμένα, δεν επηρεάζεται το κύ¬ 
ρος της συμμετοχής της επιχείρησης και της κοινοπρα¬ 
ξίας. Κατηγορία εργασιών με ποσοστό κάτω του 10% 
του προϋπολογισμού του έργου (χωρίς αναθεώρηση και 
Φ.Π.Α.), εφόσον δεν καλείται στη δημοπρασία, αθροίζε¬ 
ται στον προϋπολογισμό της μεγαλύτερης κατηγορίας. 

4.4 Κάθε εργοληπτική επιχείρηση συμμετέχει είτε με¬ 
μονωμένα είτε ως μέλος ενός κοινοπρακτικού σχήματος. 
Γίνονται επίσης δεκτές και μεμονωμένες εργοληπτικές 
επιχειρήσεις ή κοινοπραξίες εργοληπτικών επιχειρή¬ 
σεων κατ’ εφαρμογή της παρ. 9 του άρθρου 16 του 
ΚΔΕ («κύρια κατηγορία»). Κατά τα λοιπά εφαρμόζονται 
οι ισχύουσες διατάξεις για τη συμμετοχή εργοληπτι¬ 
κών επιχειρήσεων σε διαγωνισμούς για την κατασκευή 
Δημοσίων Έργων. 

5. Για την συμμετοχή στον διαγωνισμό απαιτείται η 
κατάθεση εγγυητικής επιστολής ύψους 69.814,01 € και 
ισχύ τουλάχιστον 6 μηνών και 30 ημερών από την ημέρα 
διεξαγωγής της Δημοπρασίας (και των επαναληπτικών 
αυτής). Η εγγυητική επιστολή θα απευθύνεται προς τον 
Δήμο Κω και σε περίπτωση διαγωνιζόμενης κοινοπρα¬ 
ξίας πρέπει να είναι κοινές υπέρ όλων των μελών της. 
Ο χρόνος ισχύος των προσφορών είναι 6 μήνες. 

6. Ο χρόνος εκτέλεσης του έργου ορίζεται σε δώδεκα 
(12) μήνες. 

7. Το έργο έχει ενταχθεί στον Αξονα Προτεραιότη¬ 
τας «04-Προστασία Εδαφικών Συστημάτων - Διαχείριση 
Στερεών Αποβλήτων» του Ε.Π. «Περιβάλλον - Αειφόρος 
Ανάπτυξη», με κωδικό ΜΙ3 389623. Το έργο συγχρημα- 
τοδοτείται από το Ταμείο Συνοχής και το Επιχειρη¬ 
σιακό Πρόγραμμα Περιβάλλον και Αειφόρος Ανάπτυξη 
(ΕΣΠΑ 2007-2013) (αριθμ. εναρ. έργου 2012ΕΠ06780054) 
και υπόκειται στις κρατήσεις που προβλέπονται για τα 
έργα αυτά. 

8. Προβλέπεται η χορήγηση προκαταβολής στον Ανά- 
δοχο, σύμφωνα με το άρθρο 25 παρ. 10 του Ν. 3614/2007, 
όπως τροποποιήθηκε με το άρθρο 242 του Ν. 4072/2012. 
Επίσης, έχουν εφαρμογή οι διατάξεις του άρθρου 51 
Ν. 3669/2008 όπως ισχύουν σήμερα. Η χορήγηση της 
προκαταβολής γίνεται σύμφωνα με το άρθρο 4 παρ. 15 
του Ν. 4156 ΦΕΚ Α' 122/31.0.-2013. 

9. Το αποτέλεσμα της δημοπρασίας θα εγκριθεί από 
την Οικονομική Επιτροπή, του Δήμου Κω. 

Κως, 22 Οκτωβρίου 2014 

Ο Δήμαρχος κ.α.α. 

Ο Αντιδήμαρχος Τεχνικών Έργων 
και Καθημερινότητας 
ΔΑΥΙΔ ΓΕΡΑΣΚΛΗΣ 

-♦- 

(7) 

ΕΘΝΙΚΟ ΜΕΤΣΟΒΙΟ ΠΟΛΥΤΕΧΝΕΙΟ 
Αριθμ. 20657 

Το Εθνικό Μετσόβιο Πολυτεχνείο, προκηρύσσει ανοι¬ 
κτό διαγωνισμό για την ανάθεση του έργου «ΑΠΟΚΑ¬ 
ΤΑΣΤΑΣΗ ΒΛΑΒΩΝ ΣΤΟ ΚΕΝΤΡΙΚΟ ΔΙΚΤΥΟ ΑΠΟΧΕ¬ 
ΤΕΥΣΗΣ ΚΑΙ ΥΔΡΕΥΣΗΣ ΤΗΣ ΠΟΛΥΤΕΧΝΕΙΟΥΠΟΛΗΣ 

ΖΩΓΡΑΦΟΥ», με προϋπολογισμό 90.000 ευρώ (με Γ.Ε. 
και Ο.Ε., δαπάνη απροβλέπτων, αναθεώρησης και Φ.Π.Α.). 
Το έργο αφορά την κατηγορία Οικοδομικών εργασιών. 

2. Ο Προϋπολογισμός Μελέτης/Υπηρεσίας του έρ¬ 
γου ανέρχεται σε Ενενήντα χιλιάδες ευρώ (90.000,00), 
συμπεριλαμβανομένου του ποσού για αναθεώρηση και 
Φ.Π.Α. Η ως άνω συνολική προϋπολογιζόμενη δαπάνη 
αναλύεται, μαζί με τα απρόβλεπτα, σε Εβδομήντα Δύο 
χιλιάδες Τριακόσια Ογδόντα Ένα ευρώ και Τέσσερα 
λεπτά (72.381,04) για εργασίες, με επί πλέον ποσό Επτα¬ 
κόσια Ογδόντα Εννέα ευρώ και Εξήντα Εννέα λεπτά 
(789,69) για πρόβλεψη αναθεώρησης και ποσό ΔέκαΈξι 
χιλιάδες Οκτακόσια Είκοσι Εννέα ευρώ και Είκοσι Επτά 
λεπτά (16.829,27) για Φ.Π.Α. 

Το ως άνω ποσό των Εβδομήντα Δύο χιλιάδων Τρι- 
ακοσίων Ογδόντα Ένα ευρώ και Τεσσάρων λεπτών 
(72.381,04) αφορά εξολοκλήρου Οικοδομικά έργα. 

3. Η συνολική προθεσμία εκτέλεσης του έργου ορίζε¬ 
ται σε ενενήντα (90) ημερολογιακές ημέρες και αρχίζει 
από την ημέρα υπογραφής της σύμβασης. 

4. Οι ενδιαφερόμενοι μπορούν να παραλάβουν τα 
συμβατικά τεύχη του διαγωνισμού (Διακήρυξη, Ειδική 
Συγγραφή Υποχρεώσεων κ.λπ.), καθώς και τα έντυπα 
της οικονομικής προσφοράς, από τα γραφεία της Διεύ¬ 
θυνσης Τεχνικών Υπηρεσιών, Κτήριο Διοίκησης Ηρώων 
Πολυτεχνείου 9, ΤΚ 15780, Πολυτεχνειούπολη Ζωγρά¬ 
φου, μέχρι και την Πέμπτη 6 Νοεμβρίου (ώρα 14.00). 
Η διακήρυξη του έργου έχει συνταχθεί σύμφωνα με τα 
αναθεωρημένα πρότυπα τεύχη που δημοσιεύτηκαν από 
την Ενιαία Ανεξάρτητη Αρχή Δημοσίων Συμβάσεων (ΦΕΚ 
Β' 2897/15-11-2013) υπόδειγμα τύπου Β. 

Πληροφορίες στο τηλέφωνο 210 7721850, ΐαχ 210 
7721893, αρμόδιος υπάλληλος για πληροφορίες I. Κοντός. 

5. Ο διαγωνισμός θα διεξαχθεί στις 11 Νοεμβρίου 
2014, ημέρα Τρίτη και ώρα ΙΟ.ΟΟπ.μ. (λήξη υποβολής 
προσφορών) και με το σύστημα προσφοράς “ενιαίου 
ποσοστού έκπτωσης πάνω σε συμπληρωμένο τιμολό¬ 
γιο της υπηρεσίας”, περίπτωση “α” του άρθρου 4 του 
Ν. 3669/2008 (ΚΔΕ). 

6. Στο διαγωνισμό γίνονται δεκτοί: 

6.1. Εργοληπτικές Επιχειρήσεις Δημοσίων έργων εγ¬ 
γεγραμμένες στο Μητρώο Εργοληπτικών Επιχειρήσεων 
(ΜΕΕΠ) που τηρείται στη ΓΓΔΕ του ΥΠΕΧΩΔΕ: 

Μεμονωμένες εργοληπτικές επιχειρήσεις εγγεγραμ¬ 
μένες στο ΜΕΕΠ για την κατηγορία ΟικοδομικώνΈργων 
σε όλες τις τάξεις. 


6.2 Μεμονωμένες Εργοληπτικές Επιχειρήσεις προερ¬ 
χόμενες από κράτη-μέλη της Ευρωπαϊκής Ένωσης ή του 
Ευρωπαϊκού Οικονομικού Χώρου (Ε.Ο.Χ) ή από κράτη 
που έχουν υπογράψει τη Συμφωνία για τις Δημόσιες 
Συμβάσεις (Σ.Δ.Σ) του Παγκόσμιου Οργανισμού Εμπορί¬ 
ου (Π.Ο.Ε) στα οποία τηρούνται επίσημοι κατάλογοι ανα¬ 
γνωρισμένων εργοληπτών, εφόσον είναι εγγεγραμμένες 
σε αυτούς και σε τάξεις και κατηγορίες αντίστοιχες με 
τις καλούμενες του Ελληνικού Μητρώου ΜΕΕΠ (εδάφιο 
«α» της παρ. 4.1 παραπάνω). 

6.3 Μεμονωμένες Εργοληπτικές Επιχειρήσεις προερ¬ 
χόμενες από ως ανωτέρω παρ. 21.2 κράτη, στα οποία 
δεν τηρούνται επίσημοι κατάλογοι αναγνωρισμένων 
εργοληπτών, εφόσον αποδεικνύουν ότι έχουν εκτελέσει 
έργα παρόμοια με το δημοπρατούμενο από ποιοτική 
και ποσοτική άποψη. 

6.4 Κοινοπραξίες Εργοληπτικών Επιχειρήσεων των 
παραπάνω περιπτώσεων 4.1,4.2 και 4.3 σε οποιονδήποτε 
συνδυασμό μεταξύ τους (με την επισήμανση της πρό¬ 
σφατης νομολογίας του ΣΤΕ - απόφαση 505/2007 της 
Επ. Αναστ. ΣΤΕ - κατά την οποία κωλύεται η συμμετοχή 
σε κοινοπρακτικό σχήμα επιχείρησης που δεν μπορεί να 
συμμετάσχει στο διαγωνισμό λόγω κατώτατου ορίου): 

α) Είτε για την κάλυψη των διαφόρων κατηγοριών του 
έργου (υπό τους όρους της παρ. 3 του άρθρου 16 του 
Ν. 3669/2008 (ΚΔΕ)). Το ποσοστό συμμετοχής της κάθε 
επιχείρησης στο κοινοπρακτικό σχήμα προκύπτει από 
τον προϋπολογισμό της κατηγορίας για την οποία αυτή 
συμμετέχει και δεν είναι απαραίτητο να αναγράφεται. 

β) Είτε υπό της όρους της παρ.7 του άρθρου 16 του 
Ν. 3669/2008 (Κοινοπραξία στην ίδια Κατηγορία) υπό τον 
όρο ότι κάθε Εργοληπτική Επιχείρηση θα συμμετέχει 
στο κοινοπρακτικό σχήμα με ποσοστό όχι μικρότερο 
του 25% της καλούμενης Κατηγορίας. 

6.5 Κάθε εργοληπτική επιχείρηση συμμετέχει, είτε 
μεμονωμένα, είτε ως μέλος ενός κοινοπρακτικού σχή¬ 
ματος. Κατά τα λοιπά εφαρμόζονται οι ισχύουσες δια¬ 
τάξεις για τη συμμετοχή εργοληπτικών επιχειρήσεων 
σε διαγωνισμούς για την κατασκευή Δημοσίων Έργων 
και για τις μη εγγραμμένες στο ΜΕΕΠ τα άρθρα 45, 46 
και 52 της Οδηγίας 2004/18/ΕΚ (τα άρθρα 144, 145 και 
151 του Ν. 3669/2008 (ΚΔΕ) αντίστοιχα). 

6.6 Δεν επιτρέπεται συμμετοχή «εξωχώριας εταιρείας» 
σύμφωνα με τις διατάξεις του τελευταίου εδαφίου της 
περίπτ. στ της παρ. 1 του άρθρου 31 του Ν. 2238/1994 
(ΦΕΚ 151/Α'/1994),που προστέθηκε με την παρ. 7 του 
άρθρου 5 του Ν. 3091/2002 (ΦΕΚ 330/Α'/2002) δεδομένου 
ότι η σύναψη συμβάσεων κ.λπ. με εξωχώριες εταιρείες 
απαγορεύεται σύμφωνα με τις διατάξεις του άρθρου 32 
του Ν. 3669/2008 (ΚΔΕ). «Εξωχώρια εταιρεία» εννοείται η 
εταιρεία που έχει την έδρα της σε αλλοδαπή χώρα και 
με βάση τη νομοθεσία της οποίας δραστηριοποιείται 
αποκλειστικά σε άλλες χώρες και απολαμβάνει ιδιαί¬ 
τερα ευνοϊκής φορολογικής μεταχείρισης. 

7. Για τη συμμετοχή στο διαγωνισμό απαιτείται η 
κατάθεση εγγυητικής επιστολής συμμετοχής ύψους 
1.463,41 ευρώ και ισχύος τουλάχιστον 30 ημερολογιακών 
ημερών μετά τη λήξη του χρόνου ισχύος της προσφο¬ 
ράς που καθορίζουν τα έγγραφα της σύμβασης (παρ. 1 
άρθρο 157 του Ν. 4281/204). 

8. Το έργο χρηματοδοτείται από τον Τακτικό Προϋπο¬ 
λογισμό του Εθνικού Μετσόβιου Πολυτεχνείου κωδικός 
ΚΑΕ 9739.90. 

9. Το αποτέλεσμα της δημοπρασίας θα εγκριθεί από 
τη Σύγκλητο του Ε.Μ. Πολυτεχνείου. 

Αθήνα, 21 Οκτωβρίου 2014 

Ο Πρύτανης 
ΙΩΑΝΝΗΣ ΓΚΟΛΙΑΣ 


ΔΗΜΟΤΙΚΗ ΕΠΙΧΕΙΡΗΣΗ ΥΔΡΕΥΣΗΣ ΑΠΟΧΕΤΕΥΣΗΣ 
ΛΑΡΙΣΑΣ Δ.Ε.Υ.Α.Λ. 


Αριθμ. 5067 

1. Η Δημοτική ΕπιχείρησηΎδρευσης και Αποχέτευσης 
Λάρισας (ΔΕΥΑΛ) προκηρύσσει Ανοιχτό Δημόσιο Διαγω¬ 
νισμό για την ανάθεση του έργου: 12/14 ΕΠΕΚΤΑΣΕΙΣ 
ΚΑΙ ΠΑΡΟΧΕΣ ΔΙΚΤΥΟΥ ΥΔΡΕΥΣΗΣ, με προϋπολογι¬ 
σμό 302.500,00 € (με αναθεώρηση χωρίς ΦΠΑ). Το έργο 
συντίθεται από εργασίες που ανήκουν στην κατηγορία 
των Υδραυλικών'Εργων ή Η/Μ'Εργων με προϋπολογισμό 
293.675,02 ευρώ (χωρίς αναθεώρηση και ΦΠΑ). 

Ο ανάδοχος-εργολήπτης που θα αναδειχθεί δεν θα 
επιβάλλει ΦΠΑ επί των τιμολογίων του, ως απόρροια 
των προϋποθέσεων που συντρέχουν για την αντιστροφή 
υποχρέωσης του άρθρου 39α του κώδικα ΦΠΑ. 

2. Οι ενδιαφερόμενοι μπορούν να παραλάβουν το 
έντυπο οικονομικής προσφοράς της υπηρεσίας που θα 
συμπληρωθεί από τους διαγωνιζομένους, από την έδρα 
της υπηρεσίας οδός Τέρμα Τυχερού στη Λάρισα, μέχρι 
την 13-11-2014 και ώρα 14.30. Τα τεύχη δημοπράτησης 
αναρτώνται στην νννννν.άογαΙ.ρΓ. Η διακήρυξη του έργου 
έχει συνταχθεί κατά το εγκεκριμένο από τον υπουργό 
ΠΕΧΩΔΕ υπόδειγμα τύπου Β. 

Πληροφορίες στο τηλέφωνο 2410 687177, ΡΑΧ επικοι¬ 
νωνίας 2410 687144, αρμόδιος υπάλληλος για επικοινω¬ 
νία, ΑΙΚΑΤΕΡΙΝΗ ΝΑΚΟΥ. 

3. Ο διαγωνισμός θα διεξαχθεί στις 18-11-2014 ημέρα 
Τρίτη και ώρα ΙΟ,ΟΟπ.μ. και το σύστημα υποβολής προ¬ 
σφορών είναι προσφοράς με ενιαίο ποσοστό έκπτωσης 
επί των τιμών του τιμολογίου, σύμφωνα με το άρθρο 5 
του Ν. 3669/2008. 

4. Στο διαγωνισμό γίνονται δεκτοί διαγωνιζόμενοι, με¬ 
μονωμένοι ή σε κοινοπραξία, εγγεγραμμένοι στο Μ.Ε.ΕΠ, 
που καλύπτουν τις κατηγορίες και τάξεις του έργου, 
ήτοι τάξη Α2 και άνω στην κατηγορία των Υδραυλικών 
Έργων ή Η/Μ'Εργων. (άρθρο 59, Ν. 4278/2014). 

5. Για τη συμμετοχή στο διαγωνισμό απαιτείται η 
κατάθεση εγγυητικής επιστολής ύψους 6.050,00 ευρώ 
και ισχύ τουλάχιστον εννέα (9) μηνών και τριάντα (30) 
ημερών, μετά την ημέρα διεξαγωγής του διαγωνισμού. 
Ο χρόνος ισχύος των προσφορών είναι εννέα (9) μήνες. 

6. Το έργο χρηματοδοτείται από το ταμείο της ΔΕΥΑΛ. 
Κωδικός προϋπολογισμού 15.16.0127 

Προκαταβολή δεν θα χορηγηθεί. 

7. Το αποτέλεσμα της δημοπρασίας θα εγκριθεί από 
το Δ.Σ. της ΔΕΥΑΛ. 

Λάρισα, 22 Οκτωβρίου 2014 

Ο Αντιπρόεδρος ΔΣ 
ΘΕΟΔΩΡΟΣ ΚΑΦΦΕΣ 

-♦- 

(9) 

ΔΗΜΟΣ ΒΙΑΝΝΟΥ 


Αριθμ. 10053 

1. Ο Δήμος Βιάννου Νομού ΗΡΑΚΛΕΙΟΥ προκηρύσ¬ 
σει ανοιχτό διαγωνισμό για την ανάθεση του έργου 


«Αποκατάσταση Παραδοσιακού Νερόμυλου στην Άνω 
Βιάννου και παράπλευρου κτιρίου - πρώην Δημαρχείου 
Βιάννου - με μετατροπή του σε Δημοτική Βιβλιοθήκη» 
(Αποκατάσταση κτιρίων) - Ιο υποέργο, με προϋπολο¬ 
γισμό 173.000,00 €. 

Το έργο συντίθεται από τις ακόλουθες κατηγορίες 
εργασιών: α) κατηγορία ΟΙΚΟΔΟΜΙΚΩΝ με προϋπολο¬ 
γισμό 98.234,87 €, (δαπάνη εργασιών, ΓΕ και ΟΕ και 
απρόβλεπτα), β) κατηγορία ΗΛΕΚΤΡΟΜΗΧΑΝΟΛΟΓΙΚΩΝ 
με προϋπολογισμό 39.107,08 €, (δαπάνη εργασιών, ΓΕ 
και ΟΕ και απρόβλεπτα). 

2. Οι ενδιαφερόμενοι μπορούν να παραλάβουν, μέχρι 
τις 06-11-2014, το έντυπο Οικονομικής Προσφοράς που 
θα συμπληρωθεί από τους διαγωνιζομένους, από τα 
Γραφεία Δ/ΝΣΗΣ ΤΕΧΝΙΚΩΝ ΥΠΗΡΕΣΙΩΝ ΚΑΙ ΠΕΡΙΒΑΛ¬ 
ΛΟΝΤΟΣ, οδός -, Πληροφορίες Παπαμαστοράκης Γεώρ¬ 
γιος τηλ.: 28953 40165. Εφόσον ζητηθεί εμπρόθεσμα, χο¬ 
ρηγείται, το αργότερο, εντός της επομένης εργάσιμης 
ημέρας από την υποβολή της αίτησης χορήγησης. (Σε 
περίπτωση που δεν το παραλάβει ο ίδιος ο διαγωνιζό- 
μενος, απαιτείται εξουσιοδότηση του προσώπου που 
θα το παραλάβει). Γ ια την παραλαβή του έντυπου προ¬ 
σφοράς, οι ενδιαφερόμενοι καταβάλλουν το ποσό των 
0,00 €. Τα συμβατικά τεύχη μαζί με τα τυχόν συνοδευ¬ 
τικά σχέδια του έργου, θα αναρτηθούν στην ιστοσελίδα 
νννννν.νίαπηοε^ον.ρΓ, σε ηλεκτρονική μορφή. Η διακήρυξη 
του έργου έχει συνταχθεί κατά το εγκεκριμένο από τον 
Υπουργό ΥΠΟ.ΜΕ.ΔΙ. υπόδειγμα τύπου Β. 

3. Ο διαγωνισμός θα διεξαχθεί στις 11-11-2014, ημέ¬ 
ρα Τρίτη και ώρα 10:00 π.μ. και το σύστημα υποβολής 
προσφορών είναι επιμέρους ποσοστών έκπτωσης σε 
ακέραιες μονάδες επί της εκατό (%) κατά κατηγορία 
εργασιών (περίπτ. Αρθρου 6) του ΚΔΕ, όπως τροπο¬ 
ποιήθηκε και ισχύει σήμερα με τον Ν. 4281/2014. Αν για 
οποιονδήποτε λόγο δεν διεξαχθεί η δημοπρασία την 
προαναφερθείσα ημερομηνία, θα διενεργηθεί σε νέα 
ημερομηνία, που θα καθορίσει με πράξη της η Προϊστα- 
μένη Αρχή και η οποία θα γνωστοποιηθεί με ανακοίνωση 
στην παραπάνω αναφερόμενη ιστοσελίδα του Δήμου. 

4. Στο διαγωνισμό γίνονται δεκτοί: 

α) Ημεδαποί διαγωνιζόμενοι, μεμονωμένοι ή σε κοι¬ 
νοπραξία, εγγεγραμμένοι στο Μ.Ε.ΕΠ., που καλύπτουν 
τις κατηγορίες και τάξεις του έργου, δηλαδή τάξεις 
Α2 στην κατηγορία ΟΙΚΟΔΟΜΙΚΩΝ και, τάξεις Α1 στην 
κατηγορία ΗΛΕΚΤΡΟΜΗΧΑΝΟΛΟΓΙΚΩΝ. 

β) Κοινοπραξίες εργοληπτικών επιχειρήσεων εγγε¬ 
γραμμένων στην τάξη Α2 του ΜΕΕΠ για έργα κατηγο¬ 
ρίας ΟΙΚΟΔΟΜΙΚΩΝ και στην τάξη Α1 για έργα κατηγο¬ 
ρίας ΗΛΕΚΤΡΟΜΗΧΑΝΟΛΟΓΙΚΩΝ, με τις προϋποθέσεις 
της παρ. 10 του άρθρου 16 του ΚΔΕ (αναβάθμιση ορίου 
λόγω κοινοπραξίας). 

γ) Αλλοδαποί διαγωνιζόμενοι που αποδεικνύουν ότι 
κατά την τελευταία πενταετία, έχουν εκτελέσει έργα πα¬ 
ρόμοια (ποιοτικά και ποσοτικά) με το δημοπρατούμενο. 

5. Γ ια τη συμμετοχή στο διαγωνισμό απαιτείται η κα¬ 
τάθεση εγγυητικής επιστολής ύψους 2.747,00 ευρώ και 
ισχύ τουλάχιστον 210 ημερών, μετά την ημέρα διεξαγω¬ 
γής του διαγωνισμού. Ο χρόνος ισχύος των προσφορών 
είναι 180 ημέρες. 

6. Το δημοπρατούμενο έργο συγχρηματοδοτείται 
από το Ευρωπαϊκό Ταμείο Περιφερειακής Ανάπτυξης 
(Ε.Τ.Π.Α.) στο πλαίσιο του Περιφερειακού Επιχειρησιακού 
Προγράμματος Κρήτης και Νήσων Αιγαίου 2007-2013 και 
έχει εγγράφει στη ΣΑΕΠ 0028 με Κ.Α. 2013ΕΠ00280088. 
Προκαταβολή δύναται να χορηγηθεί. 

7. Το αποτέλεσμα της δημοπρασίας θα εγκριθεί από 
τον Δήμο Βιάννου. 

Ανω Βιάννος, 21 Οκτωβρίου 2014 

Ο Δήμαρχος 
ΠΑΥΛΟΣ ΜΠΑΡΙΤΑΚΗΣ 

-♦- 

( 10 ) 

ΝΟΜΟΣ ΑΤΤΙΚΗΣ 
ΔΗΜΟΣ ΑΙΓΙΝΑΣ 

Αριθμ. 16691 

Ο Δήμος Αίγινας διακηρύσσει την διεξαγωγή επανα¬ 
ληπτικού ανοικτού μειοδοτικού διαγωνισμού με σφρα¬ 
γισμένες προσφορές, σύμφωνα με τις διατάξεις του 
Π.Δ. 28/1980, του Ν. 3463/2006, του Ν. 3852/2010 για την 
εκτέλεση του έργου: «Μεταφορά απορριμματοφόρων 
με οχηματαγωγά πλοία έτους 2014-2015». 

Ο επαναληπτικός διαγωνισμός θα διενεργηθεί στο 
Δημοτικό Κατάστημα Αίγινας (οδός Οινώνης 3) ενώπιον 
της Οικονομικής Επιτροπής την 06η Νοεμβρίου 2014 
ημέρα Πέμπτη και ώρα 10:00' π.μ (ώρα λήξης παράδοσης 
προσφορών). 

Η προϋπολογισθείσα δαπάνη ανέρχεται στο ποσό των 
184.759,60 € πλέον του ΦΠΑ και θα καλυφθεί από έσοδα 
του Δήμου. 

Τα προς μεταφορά οχήματα είναι α) συρμός ρυ¬ 
μουλκού και ημιρουμουλκούμενου απορ/ρου συνολι¬ 
κού μήκους 16,00μ. και β) απορ/ρα αυτοκίνητα μήκους 
8,00μ. και 8,50μ. και γ) φορτηγά αυτοκίνητο μήκους 
9,50 μ. 

Η μεταφορά των οχημάτων θα γίνεται όλες τις ημέρες 
της εβδομάδας και ο μεταφορέας θα πρέπει να διαθέ¬ 
τει οχηματαγωγό ή οχηματαγωγά πλοία δυνάμενα να 
εκτελούν πλόες με ένταση ανέμου 7 Μποφόρ. 

Στον διαγωνισμό γίνονται δεκτοί εκπρόσωποι ναυτι¬ 
λιακών εταιρειών. 

Η εγγύηση συμμετοχής στο διαγωνισμό ορίζεται 
στο ποσό των 9.237,98 € και βεβαιώνεται με την 
κατάθεση εγγυητικής επιστολής αναγνωρισμένης 
τράπεζας ή με γραμμάτιο του Ταμείου Παρακατα¬ 
θηκών και Δανείων. 

Για την παραλαβή της διακήρυξης και περισσότερες 
πληροφορίες οι ενδιαφερόμενοι μπορούν να απευθύ¬ 
νονται στο Γραφείο της Οικονομικής Επιτροπής του 
Δήμου (αρμόδιος υπάλληλος Σκαφιδάς Χρήστος - τηλ. 
22973-20032, 20019) τις εργάσιμες ημέρες και ώρες. 
Αντίγραφο της διακήρυξης οι ενδιαφερόμενοι μπορούν 
να αναζητήσουν στην ηλεκτρονική σελίδα του Δήμου 
νννννν.αθρίηα.ρΓ. 

Αίγινα, 21 Οκτωβρίου 2014 

Ο αρμόδιος Αντιδήμαρχος 
ΕΥΑΓΓΕΛΟΣ ΔΕΔΕΣ 

-♦- 

( 11 ) 

ΠΕΡΙΦΕΡΕΙΑ ΠΕΛΟΠΟΝΝΗΣΟΥ 
ΠΕΡ/ΚΗ ΕΝΟΤΗΤΑ ΜΕΣΣΗΝΙΑΣ 
ΔΙΕΥΘΥΝΣΗ ΤΕΧΝΙΚΩΝ ΕΡΓΩΝ 

Αριθμ. 13578 

1. Η Δ/νση Τεχνικών Έργων της Περιφερειακής Ενό¬ 
τητας Μεσσηνίας προκηρύσσει ανοιχτό διαγωνισμό 
για την ανάθεση του έργου: «ΟΛΟΚΛΗΡΩΣΗ ΑΣΦΑΛ¬ 
ΤΟΣΤΡΩΣΗΣ ΔΡΟΜΟΥ ΑΓ. ΣΩΣΤΗ ΔΗΜΟΥ ΟΙΧΑΛΙΑΣ 
ΕΩΣ ΔΙΑΣΤΑΥΡΩΣΗ ΜΕ 7Η ΕΠ.ΟΔΟ» με προϋπολογισμό 


200.000 ευρώ. Το έργο συντίθεται από τις ακόλουθες 
κατηγορίες εργασιών α) κατηγορία χωματουργικά με 
προϋπολογισμό 5.377,11 € (δαπάνη εργασιών, ΓΕ και ΟΕ 
και απρόβλεπτα), β) κατηγορία τεχνικά έργα, με προ¬ 
ϋπολογισμό 54.801,09 € (δαπάνη εργασιών, ΓΕ και ΟΕ 
και απρόβλεπτα) γ) κατηγορία οδοστρωσία, με προϋ¬ 
πολογισμό 40.994,97 € (δαπάνη εργασιών, ΓΕ και ΟΕ 
και απρόβλεπτα) δ) κατηγορία ασφαλτικά, με προϋπο¬ 
λογισμό 60.222,30 € (δαπάνη εργασιών, ΓΕ και ΟΕ και 
απρόβλεπτα). 

Συνολική αξία χωρίς αναθεώρηση και Φ.Π.Α: 161.395,47€ 

Αναθεώρηση 1.206,16 € 

Συνολική αξία με αναθεώρηση χωρίς Φ.Π.Α: 162.601,63 € 

Φόρος Προστιθέμενης Αξίας 37.398,38 €. 

2. Ο διαγωνισμός θα διεξαχθεί στις 11-11-2014, ημέρα 
ΤΡΙΤΗ και ώρα 10.00 π.μ. στα γραφεία της Δ.Τ.Ε./Π.Ε. 
Μεσσηνίας 3ος όροφος Ψαρών 15 Διοικητήριο Καλαμά¬ 
τας, και το σύστημα υποβολής προσφορών είναι σύστη¬ 
μα προσφοράς με επί μέρους ποσοστά έκπτωσης κατά 
ομάδες τιμών του άρθρου 6 του Ν. 3669/2008 (ΚΔΕ). 

3. Οι ενδιαφερόμενοι μπορούν να παραλάβουν τα συμ¬ 
βατικά τεύχη του διαγωνισμού (Διακήρυξη, Συγγραφή 

Υποχρεώσεων κ,λπ.) από την έδρα της υπηρεσίας, 
Δ.Τ.Ε. της Π.Ε. Μεσσηνίας, οδός Ψαρών 15, Τ.Κ. 24100, 
μέχρι τις 6-11-2014 ημέρα ΠΕΜΠΤΗ. Η διακήρυξη του 
έργου έχει συνταχθεί κατά το εγκεκριμένο από τον 
υπουργό ΠΕΧΩΔΕ υπόδειγμα τύπου Β. 

Πληροφορίες στο τηλέφωνο. 27213-61333 Ηλιόπουλο, 
ίαχ επικοινωνίας: 27210-95853, 27210-20655. 

4. Στο διαγωνισμό γίνονται δεκτές Μεμονωμένες ερ¬ 
γοληπτικές επιχειρήσεις: 

α. Εγγεγραμμένες στο Μητρώο Εργοληπτικών Επι¬ 
χειρήσεων (Μ.Ε.ΕΠ.) που τηρείται στη Γ.Γ.Δ.Ε. του 
ΥΠ.Ο.ΜΕ.ΔΙ., εφόσον ανήκουν στην Α2 τάξη πτυχίο και 
άνω για έργα ΟΔΟΠΟΙΙΑΣ, (σύμφωνα με την διάταξη 
του άρθρου 59 του νόμου 4278/4-8-2014). 

5. Γ ια τη συμμετοχή στο διαγωνισμό απαιτείται η κα¬ 
τάθεση εγγυητικής επιστολής ύψους 3.253 ευρώ, και ισχύ 
τουλάχιστον 7 ημερολογιακών μηνών, μετά την ημέρα 
διεξαγωγής του διαγωνισμού. 

Ο χρόνος ισχύος των προσφορών είναι 6 μήνες. 

6. Η συνολική προθεσμία εκτέλεσης του έργου ορίζε¬ 
ται σε τρεις (3) ημερολογιακούς μήνες και αρχίζει από 
την ημέρα υπογραφής της σύμβασης. 

7. Το έργο χρηματοδοτείται από ΚΑΠ 20% Περιφ. Πελ/ 
σου σύμφωνα την 222/14-4-2014 Απόφαση του Π.Σ. Περ. 
Πελ/σου 2η τροποποίηση του προγράμματος έργων 
ΚΑΠ 20% (διανομαρχιακά) έτους 2014. 

Τα έξοδα των εκ του νόμου απαραίτητων δημοσι¬ 
εύσεων της διακήρυξης της δημοπρασίας θα ανέλ- 
θουν το πολύ στο ποσό των επτακοσίων (700) ευρώ, 
βαρύνουν τον Ανάδοχο και εισπράττονται με τον 
πρώτο λογαριασμό πληρωμής του έργου. Τα έξοδα 
δημοσιεύσεων των τυχόν προηγούμενων διαγωνι¬ 
σμών για το ίδιο έργο, καθώς και τα έξοδα των μη 
απαραίτητων εκ του νόμου δημοσιεύσεων, βαρύνουν 
τον κύριο του έργου και καταβάλλονται από τις πι¬ 
στώσεις του έργου. 

8. Το αποτέλεσμα της δημοπρασίας θα εγκριθεί από 
την Οικονομική Επιτροπή της Περιφέρειας Πελοπον- 
νήσου. 

Καλαμάτα, 21 Οκτωβρίου 2014 

Ο Περιφερειάρχης 
ΠΕΤΡΟΣ ΤΑΤΟΥΛΗΣ 

ΤΕΥΧΟΣ ΔΙΑΚΗΡΥΞΕΩΝ ΔΗΜΟΣΙΩΝ ΣΥΜΒΑΣΕΩΝ 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 6 

- 

Ε.Β.Ι. 

100 € 

- 

- 

Α.Ε.Δ. 

56 

- 

- 

Δ.Δ.Σ. 

200 € 

- 

20 6 

Α.Ε.-Ε.Π.Ε. 

- 

- 

100 6 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 6 

40 6 

15 6 

Β' 

300 6 

80 6 

30 6 

Γ' 

50 6 

- 

- 

Υ.Ο.Δ.Δ. 

50 6 

- 

- 

Δ' 

110 6 

30 6 

- 


• Η τιμή πώλησης μεμονωμένων Φ.Ε.Κ. σε μορφή σά-ΐΌπη από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 6 

Β' 

320 6 

Γ' 

65 6 

Υ.Ο.Δ.Δ. 

65 6 


Τεύχος 

Έντυπη μορφή 

Δ' 

160 6 

Α.Α.Π. 

160 6 

Ε.Β.Ι. 

65 6 

Α.Ε.Δ. 

10 6 


Τεύχος 

Έντυπη μορφή 

Α.Ε.-Ε.Π.Ε. 

2.250 6 

Δ.Δ.Σ. 

225 6 

Α.Σ.Ε.Π. 

70 6 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 6, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί. 91 ·) 


Ηλεκτρονική Διεύθυνση: όίίρ://νννννν.β1.9Γ - β-πιαΜ: ννβόπΐ33ΐβι·.βί@βί.9ΐ· 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* 12006612410140008 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 













































































